ต้นทุนของการถูกหมากัด
เราอาจจะเห็นหมากระดิกหางน่ารักๆ วิ่งผ่านบ้าง เห่าหยอกล้อบ้าง แต่วันไหนมันกัดเราขึ้นมา เคยรู้รึเปล่าว่าเราต้องเสียอะไรบ้าง  ลงทุนแมนจะเล่าให้ฟัง
23 มี.ค. 2561

ต้นทุนของการถูกหมากัด / โดย ลงทุนแมน
เราอาจจะเห็นหมากระดิกหางน่ารักๆ
วิ่งผ่านบ้าง เห่าหยอกล้อบ้าง
แต่วันไหนเกิดกัดเราขึ้นมา
เคยรู้รึเปล่าว่าเราต้องเสียอะไรบ้าง
ลงทุนแมนจะเล่าให้ฟัง
หลายๆคนอาจจะนึกว่าปากและฟันของสุนัขสะอาด แต่แท้จริงแล้วกลับเต็มไปด้วยเชื้อโรคมากมายที่เราคาดไม่ถึง
ถ้าเราโดนกัดเรามีสิ่งที่จะต้องเสียแน่ๆ แล้ว 2 อย่าง
ข้อแรก ค่ายา ซึ่งแน่นอนคือ ยาแก้ปวดและยาฆ่าเชื้อแบคทีเรียสำหรับแผลที่โดนกัด
พาราเซตามอลเม็ดละ 0.25 บาทวันนึง 3 เม็ด กับยาฆ่าเชื้อแบคทีเรียเม็ดละ 40 บาทวันนึง 2 เม็ด
(ราคาทั้งหมดในบทความนี้อ้างอิงจากราคากลางซึ่งอาจจะน้อยกว่าความเป็นจริง)
โดยปกติแล้วเราจะกินอย่างน้อยประมาณ 1 สัปดาห์ รวมเป็นเงิน 565 บาท
ข้อสอง ค่าแพทย์และค่าทำแผลเบ็ดเสร็จรวมอยู่ที่ประมาณ 370 บาท / ครั้ง
(อ้างอิงจากราคาค่าบริการของสาธารณสุข)
แต่เราต้องไปประมาณ 5 ครั้ง
รวมแค่ 2 อย่างนี้เราต้องเสียเงินทั้งสิ้นแล้วเกือบ 2,500 บาท
ส่วนอย่างที่ 3 นั้นคืออะไร
สำหรับวัคซีนแพทย์จะประเมินว่ามีความเสี่ยงมากน้อยแค่ไหนซึ่งส่วนใหญ่แล้วก็โดนฉีดทั้งนั้น
เสี่ยงต่ออะไรบ้าง
บาดทะยัก
จะมีวัคซีนกระตุ้นภูมิและแบบที่ออกฤทธิ์เลยรวมทั้งสิ้น 2 เข็ม คิดเป็นเงินประมาณ 120 บาท
พิษสุนัขบ้า
กรณีที่เราไม่เคยฉีดวัคซีนมาก่อนและมีความเสี่ยงสูง เราจะโดนครั้งแรก 2 เข็ม และวันที่ 3,7,14 และ 30 รวมทั้งสิ้น 6 เข็ม
โดยคิดเป็นเงินประมาณ 5,000 บาท
แล้วรวมต้นทุนการถูกหมากัดหนึ่งครั้งเป็นเงินเท่าไร?
ถ้าเรารวมทั้งหมดตั้งแต่ค่ายา ค่าทำแผล ค่าวัคซีนที่กล่าวมา เราจะต้องจ่ายเงินประมาณ 8,000 บาท (ราคาจริงอาจมากกว่านี้ทั้งใน รพ รัฐบาลและเอกชน)
หลายคนๆอาจจะถือว่าเรื่องเงินเป็นต้นทุนใหญ่
แต่จริงๆแล้วยังมีต้นทุนอื่นที่แฝงอยู่อีก เช่น เราเสียโอกาสที่จะทำในสิ่งที่เรารัก หรือ เสียเวลาจากการที่จะต้องเดินทางเพื่อไปฉีดวัคซีนให้ครบจำนวนตามการรักษา
และต้นสุดท้ายที่ใหญ่ที่สุด ก็คือชีวิตของเรานี่เอง
ทุกครั้งที่เราโดนกัดหากเรารักษาไม่ทันการอาจจะทำให้ถึงแก่ชีวิตได้ ซึ่งหลายๆคนไม่ค่อยสนใจมองว่าเป็นเรื่องเล็กๆ
ในปีนี้ประเทศไทยเองผ่านไปแค่ 3 เดือน มีผู้เสียชีวิตจากพิษสุนัขบ้ามากถึงครึ่งหนึ่งของปีที่แล้ว
ซึ่งในขณะนี้เองในหลายๆพื้นที่ก็กลายเป็นเขตอันตรายสำหรับพิษสุนัขบ้าเรียบร้อยแล้ว
ลงทุนแมนก็หวังว่าบทความนี้จะช่วยให้หลายๆคนระมัดระวังตัวกับเรื่องนี้มากขึ้น
ไม่ได้หมายความว่าสุนัขทุกตัวจะเป็นอันตราย เพียงแต่ถ้าเราป้องกันไว้ก่อน ก็จะช่วยลดโอกาสที่จะเกิดความสูญเสียได้
ถ้าเรามีสุนัข ควรจะพาเขาไปฉีดวัคซีน อย่าคิดว่าไม่เป็นไร
ถึงแม้เราจะไม่มีสุนัข แต่ก็สามารถแนะนำให้กับผู้ที่เลี้ยงสุนัขได้
เพราะว่า
ในบางเรื่องเล็กๆที่เราละเลย ไม่ระมัดระวัง
กลับกลายเป็นต้นทุนการสูญเสียที่ใหญ่ที่สุด คือ ชีวิตเรา นั่นเอง…
----------------------
<ad> หนังสือลงทุนแมน 2.0 วางแผงแล้วหาซื้อได้ที่ร้านหนังสือชั้นนำทั่วประเทศ
โหลดแอพลงทุนแมนอ่านฟรีได้ที่ 
----------------------
Reference
-
-
-
-
-
[4951].